Eesti Sulgpalliliit
Eesti Sulgpalliliit (ka Eesti Sulgpalliföderatsioon) on Eesti sulgpalli alaliit. Liit koordineerib sulgpalliga seotud tegevust Eestis. Liidu ajalugu ulatub aastasse 1964, kui asutati Eesti NSV Sulgpalliföderatsioon, mis 25. oktoobril 1989 reorganiseeriti Eesti Sulgpalliföderatsiooniks. Liit kuulub aastast 1992 nii Rahvusvahelisse Sulgpalliföderatsiooni (IBF) kui ka Euroopa Sulgpalli Liitu (EBU).